**Zapisnik**

10. sjednice Muzejskog vijeća TM

održane dana 15 . svibnja 2018. godine u 14,00 sati u prostorijama Tiflološkog muzeja

Sjednici su nazočni članovi Muzejskog vijeća:

Sanja Frajtag, u mirovini

Markita Franulić, ravnateljica Tehničkog muzeja-opravdano

Nevenka Ćosić, viši kustos u Tiflološkom muzeju

Nina Sivec, viši kustos i viši dokumentarist uTiflološkom muzeju

i

Željka Bosnar Salihagić, ravnateljica Tiflološkog muzeja

Sjednici nisu bili nazočni članovi Muzejskog vijeća:

Vojin Perić, ravnatelj Dramskog kazališta slijepih i slabovidnih “Novi život”, opravdano

Sanja Frajtag, predsjednica Muzejskog vijeća pozdravlja prisutne i otvara sjednicu te

predlaže

  **DNEVNI RED**

1. Usvajanje Zapisnika 9. sjednice Muzejskog vijeća
2. Donošenje Odluke o raspisivanju natječaja za izbor i imenovanje ravnatelja/ice Tiflološkog muzeja
3. Razno

Ad 1. Svi prisutni članovi Muzejskog vijeća jednoglasno usvajaju zapisnik 9. sjednice MV.

Ad 2. Ravnateljica Željka Bosnar Salihagić obavještava članove Muzejskog vijeća o potrebi raspisivanja natječaja za izbor i imenovanje ravnatelja/ice Tiflološkog muzeja te navodi uvjete koje je potrebno zadovoljiti za radno mjesto ravnatelja/ice TM. Članovima MV predlaže tekst natječaja na koji se oni očituju.

Članovi Muzejskog vijeća dopunjuju tekst na način da riječi „ravnatelj“ dodaju nastavak „ica“za ženski rod, tako da riječ „ravnatelj“ sada glasi „ravnatelj/ica“. M. Franulić, članica MV, napominje kako smatra da bi u natječaju svakako trebalo zahtijevati i dokaz o aktivnom znanju jednog svjetskog jezika. Ostali članovi MV slažu se s predloženim izmjenama pa nakon kratke diskusije

Članovi Muzejskog vijeća donose

ODLUKU

o raspisivanju natječaja za izbor i imenovanje ravnatelja/ice Tiflološkog muzeja

Tekst natječaja glasi:

Na osnovi članka 38. stavka 2. i članka 41. Zakona o ustanovama („Narodne novine“ br. 76/93, 29/97, 47/99 i 35/08), članka 27. Zakona o muzejima („Narodne novine“ br. 110/15) i članaka 21. i 22. Statuta Tiflološkog muzeja, muzejsko vijeće Tiflološkog muzeja raspisuje

**NATJEČAJ
ZA IZBOR I IMENOVANJE RAVNATELJA/ICE
TIFLOLOŠKOG MUZEJA**

Za ravnatelja Muzeja može biti imenovana osoba koja ispunjava sljedeće uvjete:

- ima završen sveučilišni diplomski studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij

- ima najmanje pet godina rada u muzejskoj djelatnosti ili deset godina rada u kulturi, znanosti ili drugom odgovarajućem području vezanom uz djelatnost muzeja

- odlikuje se stručnim, radnim i organizacijskim sposobnostima,

- aktivno znanje jednog svjetskog jezika.

Ravnatelj se imenuje na temelju predloženog četverogodišnjeg programa rada.

Ravnatelj se imenuje na četiri godine i može biti ponovno imenovan.

Na natječaj se mogu javiti, pod ravnopravnim uvjetima, osobe oba spola.

Uz prijavu je potrebno priložiti sljedeće dokaze:

     - životopis,
      - prijedlog četverogodišnjeg programa rada Tiflološkog muzeja,

* dokaz o aktivnom znanju jednog svjetskog jezika
* dokaz o stručnoj spremi – diploma (preslika),
* dokaz o radnom stažu (elektronički zapis)
* dokaz o radnom iskustvu u muzejskoj struci ili o radu u kulturi, znanosti ili drugom odgovarajućem području vezanom uz djelatnost muzeja i galerija,
* dokaz o državljanstvu – (preslika),
* uvjerenje o nekažnjavanju – ne starije od 6 mjeseci.

Nepravodobne i nepotpune prijave neće se razmatrati.

Rok za podnošenje prijava je **15 dana** od dana objave natječaja u „Narodnim novinama“.

Prijave na natječaj s potrebnom natječajnom dokumentacijom predaju se osobno ili poštom preporučeno na adresu: **Tiflološki muzej, 10000 Zagreb, Augusta Šenoe 34**, s naznakom **«Javni natječaj za ravnatelja muzeja - ne otvarati»**.

Nepotpune i zakašnjele prijave neće se razmatrati.

O rezultatima natječaja kandidati će biti pismeno obaviješteni u roku od 30 dana.

Tiflološki muzej

Ad.3. Pod točkom Razno nije bilo rasprave.

Sjednica Muzejskog vijeće je završila u 15:00 sati.

Zapisničarka: Predsjednica Muzejskog vijeća:

Nina Sivec Sanja Frajtag